《次临封八景韵 其五 西山晴雪》
明代·叶高

春光先到西山麓，冻解寒消雪止零。姑射平明升日禦，琼瑶收止露云屏。

耳边流响融新碧，眼下松舒转旧青。如使君逢七十二，此山应亦禅亭亭。

作者简介：叶高，字子升。封川（今广东封开县）人。明神宗万历三十九年（一六一一）贡生。官吴川县训导，升广西武缘县教谕。事见明方尚祖修、清胡璿续修康熙《封川县志》卷一七。